text: Commentary on the beautiful city of Fuglafjordur in the Faroe islands, including photos and news
text: #000000
text: Tann 4. august varð fuglfirðingurin Sigurð Simonsen sjeyti ár, og honum so líkt – uttan nakað hóvasták. Eg kann ikki lata vera við at skriva nøkur orð um henda tignarliga og vitborna mann, ið við sínum lítillæti og spakføra og rættvísa lyndi er farin um tey sjeyti. Sum altíð ynskti hann, at lítið verður gjørt burtur úr sær, og soleiðis fór hesin dagur eisini.
text: #000005
text: Við toli, eyðmýkt og gudsótta hevur hann borið bæði góðar og ringar tíðir, og longu sum 14 ára gamal fór hann til skips. Hetta var ikki av grammleika, ella tí evnini ikki vóru til at fara lestrarvegin. Nei, hetta var neyðugt, tí fyritøkan hjá faðirinum, ið lat byggja Vón, fyrsta havgangandi skipið, bygt í Føroyum, var farin av knóranum, og skuldu foreldur og systkin ikki verða sett út, so mátti meira inntøka til, og hetta hepnaðist við eitt nú hjálp hansara.
text: #000006
text: Hóast lítla skúlagongd, men góða og holla undirvísing í lívsins skúla í andaligum sum í tímiligum høpi, heima og sum óviti millum menn á skipsdekki, megnaði hann at verða millum teir bestu, tá ið hann tók skipsføraraprógv.
text: #000007
text: Skipið fór í vinnu, ikki í traditionellu vinnuna, men á búrfiskaveiðu, ið var púra ókent fyri okkum. Flestu av okkum ivaðust í, um hesir menn vóru við teirra fullu fimm, tí íløgurnar vóru stórar, men hetta var ein púra røtt avgerð, ið hevur verið til gagns fyri samfelag, skip og manning.
text: #000014
text: Eg havi her bert tikið okkurt úr rúgvuni um henda merkismann, men tað slepst ikki undan at nevna, at hetta er triðja skeiðið, hann hevur sitið sum borgarstjóri í Fuglafirði.
text: #000015